সি-ইং

সি-ইংAlthough he is often referred to as "Ying Ziying" according to modern Chinese naming conventions, it was not customary to combine family names with given names in ancient China. (অজানা - খ্রিস্টপূর্ব ২০৬ অব্দ) ছিলেন ছিন সাম্রাজ্যের তৃতীয় ও শেষ সম্রাট। তিনি খ্রিস্টপূর্ব ২০৭ অব্দের অক্টোবরের মাঝামাঝি থেকে ডিসেম্বরের শুরু পর্যন্ত মাত্র ৪৬ দিন ছিন সাম্রাজ্যের কিছু খণ্ডিত অংশ শাসন করেন। তার আত্মসমর্পণ ও মৃত্যুর মধ্য দিয়ে ছিন সাম্রাজ্যের পতন হয়।Baxter, William & al. (2011) "Baxter–Sagart Reconstruction of Old Chinese ", pp. 6 & 148.

 পরিচয় 
অধিকাংশ ইতিহাস বইয়ে সি-ইংকে ছিন সাম্রাজ্যের প্রথম সম্রাট কিং শি হুয়াংয়ের জ্যেষ্ঠ পুত্র ফুসুর পুত্র হিসেবে গণ্য করা হয়। সিমা কিয়ান রচিত ইতিহাসের আলেখ্য বইয়ে সি-ইংয়ের বয়স সম্পর্কিত কোন তথ্য পাওয়া যায় নি। এছাড়া বলা হয় তার দুই পুত্র ছিল যাদের সাথে তিনি পরামর্শ করতেন।Wikisource. Records of the Grand Historian, Chapter 6 & 7.  ছিন্তু ইতিহাসের অধ্যাপক ওয়াং লিকুনের গবেষণায় দেখা যায় তিনি যখন প্রধানমন্ত্রী চৌ গাওকে হত্যা করেন তখন তার বয়স ছিল ১৯ বছরের আশেপাশে। ফলে তার সন্তান থাকলেও তাদের সম্ভাব্য বয়স ছিল ১-২ এবং এতে করে তাদের সাথে রাজকার্য বিষয়ে পরামর্শ করা অসম্ভব। তিনি ধারণা করেন যে সি-ইং ছিন শি হুয়াংয়ের ভাইয়ের পুত্র। আরেকটি বর্ণনায় বলা হয় সি-ইং ছিল ছিন এর শির চাচা। ফলে তিনি ফুসুর ভাই নন, বরং তিনি ছিন শি হুয়াংয়ের ভাই। আবার কোনো কোনো ইতিহাসবেত্তা মনে করেন সি-ইং ছিল ছিন শি হুয়াংয়ের কনিষ্ঠ সৎ ভাই ঝাং চেংজিয়াওয়ের পুত্র।

 ক্ষমতা লাভ 
সি-ইং ছিন রাজদরবারের একমাত্র ব্যক্তি ছিলেন যিনি সম্রাট ছিন এর শিকে বুঝাতে চেষ্টা করেন যে মেং তিয়ান ও মেং য়িকে হত্যা করা ভুল ছিল। ছিন্তু ততদিনে ছিন এর শি প্রধানমন্ত্রী চৌ গাও কর্তৃক বাধ্য হয়ে আত্মহত্যা করেন। ছিন এর শি আত্মহত্যার পর তিনি নিম্ন উপাধি নিয়ে সিংহাসনে আরোহণ করেন। সিংহাসনে আরোহণের পরে তিনি ছিন এর শির হত্যাকারী চৌ গাওকে প্রলোভন দেখিয়ে ফাঁদে ফেলে হত্যা করেন। সি-ইং ক্ষমতায় আসার পূর্বে খ্রিস্টপূর্ব ২০৯ অব্দ থেকেই রাজনৈতিক অস্থিরতা বৃদ্ধি পেতে থাকে এবং স্থানীয় অনেক উচ্চপদস্থ কর্মচারীরা নিজেদের রাজা দাবী করে। এই অবস্থায় সি-ইং নিজেকে সকল স্থানীয় রাজার রাজা হিসেবে ঘোষণা দেয়।লুইস, মার্ক এডওয়ার্ড (২০০৭)। The Early Chinese Empires: Qin and Han। লন্ডন:  Belknap Press। আইএসবিএন 978-0-674-02477-9।

 মৃত্যু ও ছিন সাম্রাজ্যের পতন 
সি-ইং শাসক হিসেবে তার পূর্বসূরী ছিন এর শির মতই অদক্ষ ছিলেন। ফলে যোগ্য শাসকে অভাবে ধীরে ধীরে ছিন সাম্রাজ্য ধ্বংস হতে থাকে। পূর্বে ছোট ছোট বিদ্রোহ হলে তা দমন করা হয় ছিন্তু জিয়ং ক্ষমতায় আসার পর বড় ধরনের বিদ্রোহ দেখা দেয়। খ্রিস্টপূর্ব ২০৭ অব্দে সি-ইং ওয়েই নদীর তীরে লিউ বাংয়ের নেতৃত্বে চুয়ের বিদ্রোহীদের আক্রমণে পরাজিত হয়। সি-ইং তার সিংহাসনে আরোহণের ৪৬তম দিনে আত্মসমর্পণ করে।Theodore De Bary, William. Bloom, Irene. Chan, Wing-tsit. Adler, Joseph. Lufrano, John Richard. (2000). Sources of Chinese Tradition: From Earliest Times to 1600. Edition: 2, illustrated. Columbia University Press. ,  চুয়ের আরেক দলপতি সিয়াং ইয়ু তাকে স্বপরিবারে হত্যা করে। পরের বছর খ্রিস্টপূর্ব ২০৬ অব্দে ছিন সাম্রাজ্যের রাজধানী সিয়ানইয়াং ধ্বংস করা হয় এবং এর মাধ্যমেই ছিন সাম্রাজ্যের পতন হয়।

 সমাধি 
২০০৩ সালে চীনা প্রত্নতত্ত্ববিদ ইউয়ানের নেতৃত্বে ছিন শি হুয়াংয়ের সমাধির পাশে এক খনন কাজ পরিচালনা করে একটি সমাধি আবিস্কৃত হয়। ইউয়ান সমাধিস্ত করার পদ্ধতি পর্যবেক্ষণ করে ধারণা করেন কিং শি হুয়াং এবং ছিন এর শির সমাধির পাশে অবস্থিত সমাধিটি সি-ইংয়েরই। তিনি অনুমান করেন যে সি-ইং মারা যাবার পর খুব দ্রুত তাকে সমাধিস্ত করা হয়। ফলে সমাধিতে তার নাম না থাকায় এটি খুঁজে বের করা দুস্কর হয়ে ওঠে।

 পাদটীকা 

 তথ্যসূত্র 

 বহিঃসংযোগ 

বিষয়শ্রেণী:ছিন সম্রাট
বিষয়শ্রেণী:ছিন সাম্রাজ্য
বিষয়শ্রেণী:খ্রিস্টপূর্ব ২০৬-এ মৃত্যু
বিষয়শ্রেণী:খ্রিস্টপূর্ব ৩য় শতাব্দীর চীনা রাজশাসক
বিষয়শ্রেণী:খুন হওয়া চীনের সম্রাট
বিষয়শ্রেণী:চীনের ইতিহাস
বিষয়শ্রেণী:দেবত্বারোপিত চীনা ব্যক্তি